經數: 一七二一

經名: 法華義疏卷第九

頁數: 五八一

上              欄

解亦有三階. 舍利弗聞上法說還作法說領

解. 迦葉悟前譬說還作譬說而領. 今雙了法

譬雙作法譬而領. 故前明法說領解. 今明譬

說領解也. 就譬始終凡有八句. 一貧人至親

友家. 二親友設以酒[&FFFF]#. 三醉酒而臥. 四繫以

寶珠. 五都不覺知. 六起已遊行心索衣食. 七

會遇親友示以寶珠. 八貧人得珠歡喜. 親友

始終欲相利益. 要具八事. 以類相從義意唯

三. 1初繫寶珠譬. 二中途相失譬. 三會遇示

珠譬. 所以立此三譬者還領上三義. *初領昔

[&FFFF]#大乘. 卽大通佛時. 次領忘大取小. 從過去

退菩提心竟今靈山前也. 三領還得悟大. 卽

靈山之會也. 二者領化城三譬. 前領初說大

乘譬. 次領中途說小譬. 次領後還說大譬. 三

者領如來三種法輪. 初領根本法輪. 次領枝

末法輪. 後領攝末歸本法輪也. 譬如有人者

卽下根之流也. 至親友家者. 昔有大乘之機

感說大乘敎故稱爲至. 同有佛性又曾受化

爲出世法親. 同志菩提共出生死故名爲友.

譬喩品作父子之譬. 信解品還作父子. 而領

化城品作導師伴侶譬. 今還作兄弟而領. 以

十六沙彌過去前悟故稱爲兄. 兄卽友也. [&FFFF]#

敎之人後學卽是弟義也. 家者說大乘敎處

也. 醉酒而臥者. 光宅等云. 貧人本醉往親友

家遂臥. 譬衆生爲五濁所昏. 情滯生死爲醉.

無明感心得解不久而忘解. 後遂不行如臥

也. 今謂不爾. 下偈云. 譬如貧窺人往至親友

家其家甚大富具設諸□[&FFFF]#. 旣醉來而臥. 云

何得設. 又旣設□[&FFFF]#. 寧無酒也. 此則譬事不

中              欄

成. 今明此中可有二義. 一者親友設於酒[&FFFF]#.

但長行略故不說. 偈則具足. 二者卽此長

行自含有之. 文云醉酒而臥. 酒者親友所設

也. 醉者貧人飮酒而醉也. 昔說法華. 卽大

2宗中道無相敎爲酒. 滯敎爲醉. 迷理爲臥.

故經云持空三昧甁以盛無相酒. 問何以酒

喩敎耶. 答酒有歡適義. 喩聞敎歡喜自知作

佛. 二酒有昏迷義. 喩其因敎起迷. 今喩大乘.

正欲明三根聲聞中途迷敎義. 故正借酒爲

喩. 是以命初卽云醉酒而臥. 問因酒故醉臥.

設敎應起迷. 答親友3共會本爲怡神. 不使昏

醉. 如來說敎意在悟理. 不使緣迷. 但失旨故

惑耳. 是時親友官事當行者. 菩薩化物自在

如官事. 又大士益物非己如官事. 又此士感

盡他方緣至. 不得不去. 如官事當行也. 以無

價寶珠繫其衣□者此正明繫珠譬也. 法華

論云. 有散亂增上慢人心實無有定. 過去雖

有大乘善根而不覺知. 不覺知故不心大乘.

於狹劣心生虛妄解以爲第一乘. 如是倒取.

爲對治此故說繫寶珠譬. 卽是示其過去善

根令憶念已. 然後敎令入三昧故也. 論又云

示現解無上故說繫寶珠喩也. 大乘中道之

解譬之寶珠. 理中之極故稱無價. 又由此不

二之解感佛大果. 以多有所堪故稱無價. 解

由佛授故稱爲繫. 解隱微惑心中如衣□也.

問授解本由衆生領悟. 旣云醉酒而臥都不

覺知. 云何於不覺知時而授解耶. 答繫珠者.

本說大乘之旨不令暫受而已. 乃爲染神歷

劫不朽. 故借醉不覺知時以明繫珠耳. 實非

下              欄

是不覺知時繫. 二者夫解之珠喩菩提心. 不

失正在後時. 今欲顯後時不朽之解由於佛

授故在後時說耳. 又所以知繫寶珠非是不

覺知時者. 珠喩菩提心. 若都不覺知. 云何發

菩提心也. 但今據後時廢忘故云不覺知耳.

問繫珠旣是覺知時. 飮酒亦有不醉耶. 答初

未醉後方醉. 如初[&FFFF]#敎時未迷後方迷耳. 問

親友何故設以酒[&FFFF]#復繫珠耶. 答親友惠益

可有始終二事. 初則設以酒[&FFFF]#. 終則惠之重

寶. 重寶是後時富貴之因. 酒[&FFFF]#是當時會遇

樂. 初[&FFFF]#大乘亦具二事. 一者當時得益如飮

酒怡情. 次解染神歷劫不朽譬同繫寶珠也.

問旣是始終一解. 何故不擧一譬. 答酒[&FFFF]#但

有當時之益而無後時不失之義. 繫珠但有

後時不失而無交益之理. 故擧兩譬以喩始

終一解也. 問曰若唯是授於一解則初見親

友便是繫珠. 云何至醉臥時方始繫也. 答兩

譬實是一時. 而前後說者取其二義. 飮酒取

其初有微解後則昏迷. 雖復後迷而解隱迷

內終不朽滅故如繫珠. 故酒譬顯其解後起

迷. 珠譬彰其解雖復起迷解不朽滅. 問經自

辨前後. 云何言一時耶. 答後偈中明設酒[&FFFF]#

卽繫寶珠. 故知一時. 但欲顯始終二義. 如前

釋也. 問酒珠但譬解亦喩敎耶. 答通皆得喩.

中道之敎圓正如珠. 陶神養性事同於酒. 敎

旣具兩. 解亦例然. 但珠正譬解謂菩提心.

故下合云一切智願猶在不失. 酒譬二義. 一

者喩敎. 二者飮酒益身喩[&FFFF]#敎生解. 故知具

二義也. 但酒正喩敎也. 與之而去者卽時未

經數: 一七二一

經名: 法華義疏卷第九

頁數: 五八二

上              欄

可化不得不捨之也. 又初設酒喩說敎. 以繫

珠譬授解. 授解旣竟此土感息. 是故去也. 其

人醉臥都不覺知者第二中途忘大取小譬.

旣滯敎起惑. 經歷生死不覺曾有大乘之解

也. 起已遊行者. 前句明忘於大解如都不覺

知. 此句辨習行小乘故云起已遊行. 又前句

辨都不覺知忘失本解流浪五趣. 此句辨起

心二乘出世法也. 小乘機發爲起. 修行小乘

法爲行. 到於他國者. 乃謂涅槃可證. 所存非

本故云他國. 卽大乘爲本國. 二乘敎爲他國

也. 信解譬中以大乘理爲自國生死爲他國.

今以大乘爲自小爲他. 爲衣食故懃力心索

甚大艱難者. 二乘少樂義比衣食. 伏惑不懈

爲懃力. 空有涉慮爲艱難. 又非是順理故稱

艱難. 又菩薩如樂道聲聞如苦道故如艱難.

若少有所得便以爲足者. 上辨行因今明得

果. 保少爲究竟故云自足也. 於後親友會遇

見之第三會遇示珠譬. 問今始見親友. 前已

見也. 答起已遊行中已見親友. 但說小乘敎

未稱昔日友故不說見耳. 今旣示珠還如昔

友方乃稱見也. 於後者卽說小敎之後. 大機

[&FFFF]#發名爲會遇. 爲佛智所照稱爲見之也. 而

作是言□哉丈夫何爲衣食乃至如是者. 向

明見機今辨說敎. 昔發大心行於大行. 志力

雄幹故稱丈夫. 今遂棄大學小此可傷歎也.

我昔欲令汝得安樂五欲自恣者昔欲令衆生

得於佛樂也. 於某年日月以無價寶珠繫汝

衣□今故現在者. 大通智勝佛時爲年日月.

爲說法華授一乘之解爲繫珠. 昔因不朽爲

中              欄

猶故現在. 而汝不知者明不知有大解也. 懃

苦憂惱以心自言者明其取小也. 甚爲癡也

者忘大取小蓋是無明煩惱故稱癡也. 汝今

可以此寶貿易所須者. 以菩提1心寶. 貿易必

感佛道圓德也. 以因感果卽是貿易之義也.

佛亦如是下第三合三譬. 卽三爲菩薩時者

合上親友也. 敎化者合上設酒也. 令發一切

智心者合上繫寶珠也. 而尋廢忘下第二合

棄大取小譬. 卽兼合上醉酒而臥也. 廢忘正

是合上都不覺知也. 旣得羅漢者. 上合忘大

此合取小也. 一切智願猶在不失者合第三

親友示珠譬也. 今者世尊覺悟我等下合上

□哉丈夫乃至如是之言也. 我久令汝 等下

合上我昔欲令汝得安樂至繫珠文也. 而汝

謂爲下合上而汝不知甚爲癡也. 世尊我今

乃知下第四段結悟解歡喜. 偈有十二行半

頌上四段. 卽爲四. 兩行半頌法說. 六行頌喩

說. 三行頌合喩. 一行頌結歡喜. 上法說有四.

初半行頌第一領解之緣. 一句頌第二內心

歡喜. 一句頌第三外形致敬. 一行半頌第四

悔過. 悔過自責有四. 今但頌兩. 初半行頌悔

過. 次一行頌昔迷. 卽是釋悔過之事. 次六行

頌三譬卽爲三別. 一行三句頌第一繫珠譬

也. 具設諸□[&FFFF]#者. 長行擧酒偈擧□[&FFFF]#. 酒譬

說菩提心. 設□[&FFFF]#譬說菩薩行. 亦得轉譬. 上

以酒譬法華敎. 今以□[&FFFF]#譬敎也. 言具設者.

佛略說於前. 沙彌廣說於後也. 黑與而捨去

者. 解之不朽旣顯在後時. 則後時之解非是

言敎所授故稱默與. 有人云. 爾時不Ｃ此一

下              欄

發之善歷劫不朽更相値遇故稱默與. 有人

言. 當時雖爲說敎鈍根不解. 與默無異故稱

[&FFFF]#與也. 又酒[&FFFF]#譬敎名之爲言. 繫珠授解故

稱默與. 此釋爲正. 問偈中何故辨設□[&FFFF]#則

辨繫珠也. 答爲說大乘時卽授菩提心解. 實

無異時故知相次說也. 而捨去者. 說敎授解

在益已圓故捨之. 而去時臥不覺知下兩偈

一句頌上中途忘失大譬. 與珠之親友下兩

偈頌上會遇示珠譬. 我等亦如是下三行頌

上合譬. 初偈頌合第一譬. 次偈頌合第二. 後

偈頌合第三. 我今從佛聞一偈頌第四結歡

喜也

授學無學人記品第九

學無學有大小乘不同. 小乘學無學者成論

云. 學法者學人在第一義心也. 無學者無學

人在第一義心也. 若緣眞之心更有增進義.

是名爲學. 緣眞之心已滿不復進心. 是名無

學. 若出世俗心非學非無學. 依毘曇云. 會理

進心名之爲學. 會理息心名爲無學. 緣事之

心名非學非無學. 然今品都不論此義. 學無

學旣在觀心. 不可得記亦不可得受. 今但就

位判耳. 三果名學. 羅漢名無學. 而言人者. 智

度論云. 須陀洹者人也. 須陀洹道者十五心

也. 須陀洹果者第十六心也. 今正標其人以

目品也. 大乘學無學者. 佛名無學. 登地以上

稱之爲學. 就因地中. 七地已還是功用道名

之爲學. 八地已上無功用道名爲無學. 故大

品云菩薩有學無學地. 問大乘有果地學無

學. 復有因中學無學. 小乘何故無因中學無

經數: 一七二一

經名: 法華義疏卷第九

頁數: 五八三

上              欄

學耶. 答小乘因中無有功用無功用義故不

開二也. 但有功用故但有學道也. 今明此中

諸人多是佛之同行則是大乘學無學也. 今

授顯名及密行二種學無學人記故以目品名

也. 品開爲二. 初請記二授記. 請記爲二. 初阿

難羅雲二人請記. 次二千人請記. 問序品列

衆阿難皆在無學衆攝. 今何故入學無學人

衆攝耶. 答凡有三義. 一者上品明阿難之

德. 預是佛法第二師. 雖非無學而在無學衆

攝. 今據其位分. 旣是初果故不入無學衆攝.

問若爾羅[&FFFF]#旣是無學. 何故不入前品攝也.

答要授阿難記方得授羅[&FFFF]#記. 阿難旣入今

品攝. 羅雲亦入今品攝. 二者阿難羅雲與上

五百弟子願行不同故別入今品攝. 三者上

明無學人有權有實. 如滿願爲權餘人爲實.

今欲明學無學人亦有權實. 阿難羅雲有發

[&FFFF]#故所以爲權. 二千人不發[&FFFF]#故目之爲實.

然發[&FFFF]#不發[&FFFF]#皆是權人. 如上釋也. 初文有

三. 一內心思惟. 二外形致敬. 三發言請記. 則

三業次第也. 我等於此亦應有分者有二推

二結. 二推者. 一擧自推應得記. 明我等於此

亦應有分者. [&FFFF]#己得悟解也. 唯有如來我等

所歸者. 請佛證明驗其有解. 又[&FFFF]#居聲聞宗

歸佛道故設此言也. 又我 等下第二擧他推

必應得記. 此二人最爲親近. 若遂不得記凡

有二失. 一乖於物望. 二違其本願. 若佛見授

第二明二結. 我願旣滿結上自推. 衆望亦足

結上他推. 又唯有如來我等所歸. 同餘聲聞

故應得記. 又我等爲一切世間. 明異餘聲聞

中              欄

故應得記. 我願旣滿結同餘聲聞. 衆望亦足

結異餘聲聞. 爾時學無學下第二二千人請

記. 爾時佛告阿難下第二授記. 前授二人記

次授二千人記. 前授二人記中初授阿難記

次授羅雲記. 初授阿難記有四. 一授記二新

學生疑三釋疑四結喜. 初授記中前長行次

偈. 長行前行因次得果. 得果之中偏明壽長

者. 欲顯阿難護法因緣故得長壽果也. 爾時

會中下第二新學生疑. 所以疑者. 佛加其神

力欲發阿難之[&FFFF]#故興此疑念也. 爾時世尊

下第三釋疑. 空王佛者. 畢竟空是諸空中之

王. 故智度論云. 性空菩薩所行. 畢竟空是佛

所行. 釋迦阿難同以畢竟空爲本. 故言俱於

空王佛所發菩提心. 釋迦發心已後懃習畢

竟空故自成佛. 阿難多聞故以爲侍者. 師及

弟子同起畢竟空. 記與不記何所疑耶. 問懃

習畢竟空何故成佛. 阿難多聞何故爲弟子.

答寄[&FFFF]#而言. 多聞是衆行中一行. 懃進遍策

衆行. 故有成與未成. 阿難面於佛前下第四

領解稱歎. 次授羅[&FFFF]#記如文. 爾時世尊下第

二授學無學人記. 初授記次領解稱歎也. 寂

然淸淨者. 顯二千人知諸法先來寂滅本性

淸淨. 故堪與無生記也. 餘文易知也

法師品第十

今以四門釋之. 一來意門. 二釋名門. 三體相

門. 四階位門. 來意門者略明十義. 一者上乘

權乘實凡有四章. 第一略開權顯實動執生

疑. 第二執動疑生申疑致請. 第三廣開權顯

實斷疑生信. 此三已竟. 今是第四次明流通.

下              欄

所以明流通者. 上但一處一時利益一會. 然

群生不窮大悲無限. 今欲一切處一切時利

益一切人. 是故明流通也. 二者依智度論云.

釋般若有二門. 一直說門二稱歎門. 今亦兩

也. 上來直說法華. 此下稱歎門說故有下諸

品也. 三者又有二門. 一智慧門二福德門. 上

來三周說權實二智謂智慧門. 此下明受持

讀誦功德無邊謂功德門. 四者復有二門. 一

者體門二者用門. 上來三周廣說平等大慧

不二正觀謂法華體. 今明受持讀誦如說修

行能生福慧謂法華用門. 五者約人又爲二

門. 一者福德深厚衆生現在値佛面受法華.

二者福德淺薄但値經卷不[&FFFF]#如來三周說

法. 上來爲福德深厚人. 自此以下爲福德淺

薄人. 故智度論云. 福德厚者親從法尙面受

波若. 福德薄者但値金牒文字. 六者衆生有

二. 一者與佛結重因緣. 二與菩薩爲善知識.

自上以來爲佛結緣衆生說法華竟. 今爲與

菩薩結緣衆生說於法華. 是故如來三周說

竟付囑四依. 令有緣衆異世同益也. 七者有

二門. 一者燃燈二者傳燈. 釋迦自說平等大

慧謂燃燈也. 今勸一切衆生展轉弘宣明衆

生不盡法燈常照謂傳燈也. 八者演說正法

凡有二門. 一正說門二證說門. 自上已來明

正說竟. 從此以下辨證說門. 故寶塔涌現證

說不虛. 令未信者信. 已生信者不退. 九者如

來出世演說正法凡有二門. 一者正說二者

誡勸. 所言勸者. 令物受持乃至如說修行. 所

言誡者. 一言毁法及弘經人其罪禍無邊. 自

經數: 一七二一

經名: 法華義疏卷第九

頁數: 五八四

上              欄

上已來明正說門. 從此以下辨誡勸門. 十者

接上受記文相生者. 如來授記凡有二種. 一

者別記二者通記. 上來但明別記未辨通記

則授記義未盡. 今欲辨通記之義故有此品.

言通別記者凡有三種. 一者世通別. 上但別

明佛在世人得記. 今通明二世人得記. 二者

人通別. 上別明三根聲聞人得記. 今通明幽

顯凡聖預聞經生信者皆與授記. 三者時通

別. 上別明劫數有限之得記. 今通明得記不

論劫數期限. 所以然者. 劫數有限必是深悟.

今通淺深故不明期限也. 問何故具授通別

兩記耶. 答此經明唯有一乘無有餘乘. 一切

衆生□皆成佛故悉與佛記. 亦是悉與佛記

則顯唯有一乘. 故擧授記釋成一乘也. 第二

釋名門. 言法師者. 法謂妙法. 平等正觀可爲

心軌故稱爲法. 以人能上弘大法下爲物師

故云法師. 如世藥師以藥治人病名爲藥師.

不言爲藥作師. 法師亦爾. 不言爲法作師名

爲法師. 然復有以法爲師故云法師. 是以經

云諸佛所師所謂法也. 下文亦有此意. 故示

弘經[&FFFF]#軌. 則是以法爲師. 然雖有二事合成

一旨. 上旣師於法. 然後方能爲人作師也. 第

三體相門者. 舊云五種法師合受持爲一. 1龍

樹解受持云. 信力故受. 念力故持. 則受爲其

初持爲其後. 久久不失方是持義. 則分受持

爲二故成六種. 故成六種法師. 若加正憶念

者則爲七種法師. 然多小適時無定數也. 問

五種法師具幾業義耶. 答受持謂意業也. 書

寫謂身業. 讀誦說謂口業. 此大判爲言耳. 然

中              欄

書寫具二業. 運手必經意地. 讀誦等具三業

也. 約福慧者. 說法多是智慧. 自餘四種可兩

通之也. 第四明階位門. 然通而言之. 十信已

上皆能弘法爲物作師. 別而言之. 依涅槃經.

十六分中解一分義堪爲物師也. 舊云流通

凡有五品開爲三章. 第一三品命覓弘經之

人. 第二持品受命弘經. 第三安樂行品示弘

經方法. 所以有此三者. 一周說法旣竟. 必須

弘通. 是以歎法美人令人欣[&FFFF]#弘宣於法. 故

有第一命覓弘經人也. 如來有命大衆順旨.

故有第二受命弘經. 但旣於惡世欲弘善道

必多留難. 令安住四法則身心快樂乃可弘

道利人. 故有第三示弘經方法. 初又兩前品

正命覓弘經之人. 第二兩品證說. 今謂不無

此意. 但法師一品正是流通. 見寶塔已下別

屬大段. 後當具足說. 就此品中兩長行兩偈

頌開爲二別. 第一一長行一偈歎持經人德

令其心悅以勸弘經. 第二一長行一偈歎法

示弘經[&FFFF]#軌以勸弘經. 初文又二. 前長行次

偈. 長行爲二. 第一前歎二時弟子. 第二次歎

兩世法師. 歎二時弟子卽二. 前歎佛在世聞

法弟子. 次歎佛滅後聞法弟子也. 因藥王告

八萬大士者. 問智度論云. 說智慧門對出家

人. 說功德門對在家人. 今何故說智慧對聲

聞. 說功德對菩薩. 答兩經各異. 彼經明出家

人好智慧在家人好功德. 此經明聲聞有執

三之病故說平等大慧以斥之. 所不對聲聞

也. 菩薩無有此執故不對之. 大士本欲弘道

利人. 今流通正是其事故對菩薩. 又上來開

下              欄

三顯一其義已周. 則皆成菩薩無復聲聞. 故

宜對菩薩也. 又依龍樹云. 此經是□密法不

可付囑聲聞. 故付菩薩. 於菩薩中別告藥王

者. 其人親聞法華得悟以捨身命財弘通斯

法. 今欲令餘人學之故別命之. 所以因藥王

菩薩復告八萬大士者. 此八萬人末世有於

重緣. 今欲令八萬大士上學藥王下利末世

故因藥王而告之也. 藥王汝見是大衆中者

凡有二義. 一者欲使藥王八萬大士流通此

經令其善根成就. 故列二世弟子聞經得記

令師識之. 故云汝見之不. 汝若弘經化之行

則成就. 若不弘經化之行則不成就. 是以告

之問言見不. 二者欲以二世弟子付囑藥王

及八萬人. 如金剛波若論云. 以根未熟菩

薩付根熟菩薩. 故列衆問之也. 一念隨喜則

與記者. 聞法一念隨順至理則與理會. 與理

會故而生歡喜. 便行與佛應故得佛記. 又一

念隨喜則知唯一無二. 必當作佛不退爲二

乘. 故得佛記. 注經云. 能現在聞法一念隨喜.

譬如松[&FFFF]#始萌便有陵雲之勢. 今聞法雖淺

已樹菩提之根故與記也. 佛告藥王又如來

滅後下第二明佛滅後弟子聞經得記. 所以

有此文來者凡有二義. 一者前令八萬大士

於佛在世十方佛土弘經. 今於佛滅後弘經

也. 二者有人疑云. 佛在世時衆生福德利根

聞法隨喜可得記耳. 佛滅度後薄福鈍根雖

復隨喜應不得記. 是故釋云. 但使聞經信解

功德一等皆與授記也. 若復有人下第二歎

兩世法師功德. 所以前明弟子功德今明法

經數: 一七二一

經名: 法華義疏卷第九

頁數: 五八五

上              欄

師功德者凡有三義. 一從淺至深. 前歎弟子

淺功德今歎師深功德. 二者前明弟子出所

化之相. 謂聞經隨喜卽與受記. 謂所化之相

也. 今明法師功德出能化之人相貌. 有此相

貌故是法師. 三者上告藥王列二世弟子令

師識弟子. 今出法師相貌令弟子識師. 以師

弟子相知則弘法化人義成也. 就文爲二. 第

一別明二世法師功德. 第二通明信毁. 初又

二. 前明佛在世二種法師. 次辨佛滅後二種

法師. 初明二種法師卽爲二別. 一者下品二

者上品. 法師品位旣多. 今略明上下二品. 約

位而言. 初依之人爲下品. 餘之三依爲上品

也. 所以分此二者. 初依具煩惱性旣是凡位.

是故爲下品. 後三同是聖位. 故合爲上品. 然

位義難知. 聊寄一門以爲次第也. 初人又四.

一明現德則出法師相貌. 謂有此相貌卽是

法師也. 藥王當知下第二出成法師往因. 卽

是明法師過去德也. 成就大願者明尋此人

旣供養多佛應生淨土但成就大願故來生人

間耳. 藥王若有人問下第三明此法師未來

世果. 此人旣現在弘宣大乘. 過去殖因久積

故必定成佛也. 何以故下擧現因釋當果1也.

是人一切世間下第四勸物供養. 以具出法

師三世功德. 則是無上福田初心之佛. 故應

以佛供養而供養之. 又弘於佛道宜設以佛

供. 何肉盡能受持下第二明上品法師. 此人

文理俱備故稱盡能受持也. 若是善男子下

明佛滅度後二種法師. 亦前明下品次辨上

品. 此二品與前二品異者. 前約弘法廣略以

中              欄

分二品. 今約爲人少多以分二品. 則如來使

者. 宣轉敎命爲使義也. 如來所遣者. 流通得

其旨趣. 必可委之以理爲所遣也. 行如來事

者. 佛以益物爲事. 弘說有益爲行如來事也.

何肉於大衆中下第二明上品法師也. 藥王

若有惡人下第二通明信毁. 就文爲二. 初明

毁之得大罪. 後明信之得大福. 所以明信毁

者凡有二義. 一者如來出世欲示衆生罪福

二門. 故大品云. 若不說魔事魔罪則是衆生

惡知識也. 二者上明二種法師宣通正法之

時. 不應輕毁宜須供養. 毁持經人罪重佛者.

汎論罪福凡有二種. 一者約心二者約境. 約

心者. 重心則罪重輕心卽罪輕. 若爾重心毁

佛則罪重. 輕心毁佛則罪輕. 持經人亦爾不

應言毁佛罪輕毁持經人罪重. 二者約境. 若

罵勝境則罪重. 毁劣境則罪輕. 亦不應言罵

佛罪輕罵持經人罪重. 旣不約心就境云何

釋此文耶. 有人言. 罵佛不作斷法意故罪輕.

毁弘經人作斷法意故罪重. 所以然者. 由此

人弘法. 是故被罵此則罵人復毁於法. 罪兼

二種所以重也. 竺道生云. 法出於佛. 若聞說

罵佛是則罵人非罵法. 是故罪輕. 今受持有

我. 若毁□之則是毁人有法乃毁法也. 今明

佛以離八風無復憂喜. 雖復得毁不妨正化.

今弘經之人猶是凡夫未[&FFFF]#八風. 若[&FFFF]#毁□

心則退悔不能弘法. 法旣不弘便無行法之

人. 旣無行法之人誰復得佛. 以斷三寶種故

罪重也. 又弘經人聞毁則妨自行自不得成

佛. 亦妨化他他又不成佛. 則罪之大矣. 佛聞

下              欄

俱不妨自行化他故罪輕也. 藥王其有下第

二歎弘經人福重也. 以佛莊嚴而自莊嚴者.

佛以正觀之法莊嚴於人. 通經之人亦入正

觀故以法嚴人. 又佛住大乘用萬德而自 莊

嚴. 弘經之人行與佛應. 亦隨分具佛萬德

也. 則爲如來肩所荷擔者. 如來荷擔於法. 持

經之人旣其弘法. 佛以恭敬於法. 旣擔所弘

之法亦擔能弘之人也. 就偈頌爲三. 初二偈

頌第. 一二世弟子勸供養兩種法師兼自受

持. 次十三偈頌上二種法師. 後一偈歎法釋

成美人. 就初兩偈又開二別. 第一偈上半明

欲成就自然智者此是無功用智也. 第二偈

明一切種智慧者此明二種智. 一切種智照

有智也. 慧者一切智照空慧也. 若有能受持

下第二十三偈又開兩別. 初七偈頌兩世法

師. 次六偈頌前信毁. 就前又二. 初四偈頌佛

在世二法師. 次三行頌佛滅後二種法師.

就前又二. 一行頌下品. 三行頌上品. 佛滅後

亦二. 二行頌上品. 一行頌下品. 次頌信毁亦

六行. 二行頌毁之得罪. 四行頌敬之得福也.

供養持經人勝佛者. 亦不就福田及心. 但得

供養稱歎則增進自行化他. 佛則不爾故過

佛也. 而智度論云供養十方補處菩薩不及

佛者. 此約福田優劣判也. 爾時佛復告藥王

下第二段所以有此文來者凡有四義. 一者

上來歎人今則美法. 以歎人美法成流通之

義也. 二者上歎人明人爲法師. 今美法以法

爲法師. 欲釋成法師品有二種法師義故有

是文來也. 三者上歎人弘經得無量福. 今美

經數: 一七二一

經名: 法華義疏卷第九

頁數: 五八六

上              欄

法則生無邊慧. 以福慧具足流通義成. 四者

上正歎人弘經今示弘經方法. 釋成上弘經

之義也. 亦有長行與偈. 長行有三. 一歎所弘

之法. 二明弘法之方. 三明弘經利益. 此三卽

是次第. 初門有五. 一約法歎. 二就人歎. 三約

處歎. 四約行歎. 五明得失顯成歎義也. 我所

說經典無量千億者. 謂華嚴已後靈山之前

諸敎非一也. 已說令說當說者略擧三說攝

一切敎也. 已說者法華之前一切大小敎也.

今說者謂法華也. 當說者謂法華已後涅槃

之流也. 而於其中此法華經最爲難信難解

者. 法華之前大小分流其言易信. 法華之後

三一已會亦非難解. 此經開方便門顯眞實

義. 反三之始歸一之初. 於昔執異之人故成

難信難解也. 始不受爲難信. 終不悟爲難解.

又破三歸一斥短明長名爲難信. 非三非一

不短不長目爲難解也. 此經是諸佛□要之

藏不可分布妄授與人者. 此經明二權二實.

言約理周故稱爲要. 昔來隱而不傳目之爲

□. 如人妙寶蘊在於內故名爲藏. 旣稱□要

之藏故不可妄授與人也. 諸佛世尊之所守

護乃至未曾顯說者釋上□要之藏也. 所言

守護者. 然法相寂然不須守護. 非器妄傳則

便破法. 以防於破法之情故言守護. 而此經

者如來現在猶多怨嫉者釋上不可分布妄授

與人也. 一切群生處處染著. 大乘處處破之.

與世相違故稱怨也. 肉滅度後者. 佛在世時

衆生煩惱猶薄尙不信受. 肉滅度後[&FFFF]#倒厚

重而能解也. 藥王當知下第二寄人歎. 凡有

中              欄

五歎. 一者爲佛衣所覆. 注經云. 以一極爲衿

帶無斷常之飄落. 解從佛所來. 故曰以佛衣

覆之. 又爲他方下第二佛護念歎. 以弘經人

行與佛應故爲佛護念. 令外惡不侵爲護. 內

善得生爲念也. 是人有大信力下第三內善

成就歎. 信於三乘名爲小信. 今信一乘稱爲

大信. 初有信力次起大願. 則菩提心名志願

力. 次修菩薩行謂諸善根力. 此三則次第也.

當知是人與如來共宿第四歎共宿有二種.

一者自行論共宿. 一乘之理是佛栖止. 弘經

之人亦住其中. 故言共宿. 二者化他共宿. 佛

以生死爲長夜. 應[&FFFF]#居生死中爲物說經爲

宿止. 此人能入理弘經參乎應[&FFFF]#謂共宿也.

則爲如來手摩其頭者第五歎. 父母念子故

手摩其頭. 持經之人旣是佛子. 理應重愛. 注

經云. 手摩表弘法人得宿止也. 頭表其行高

也. 又釋佛以一乘智手摩其心頂勸其受持.

故言手摩其頭也. 藥王在在處處下第三寄

處歎. 前明在人則人尊. 今辨在處則處貴也.

不須復安舍利者法華論云. 此經具說三種

佛菩提. 故十七名中一名堅固舍利. 如來眞

如法身於此經中常不壞. 故不須更安碎身

舍利華. 藥王多有人下第四約行歎. 就文爲

四. 一法二譬三合四釋. 法說二對. 初明善行

不善行一對者. 若未聞法華開權顯實. 未精

識道之權實. 則行菩薩道猶自□惶. 或謂進

成佛道. 或可退住二乘. 故不善行. 以得聞此

經有一無三. 直進不退故名善行也. 又未聞

此經開權顯實. 則未識二慧不能化物. 不名

下              欄

善行. 與此相違名善行也. 又不聞此經明身

權身實. 則不深厭生死欣樂佛身. 亦是未善

行義. 與此相違名善行也. 其有衆生下第二

對明近菩提不近菩提. 梵本具足. 今□譯者

略故但有於近也藥王譬如有人下第二譬

說. 此譬但有二意. 二明去佛遠. 二明去佛近

也. 譬如有人者心佛道人也. 渴乏者心佛之

志其心猛決如渴思水也. 於彼高原穿鑿心

之猶見乾土去水尙遠者. 今須進退論此義.

一者就法華之前明去佛道遠義. 二就法華

自論遠義. 就法華前論遠義有二. 一者於二

乘敎中心佛去道遠也. 故大品云. 以聲聞經

心菩提者名爲不□也. 二候三藏後諸大乘

經未廢二乘者. 於此敎中心佛道亦有遠義.

以此敎中明大乘. 乃與法華不異. 但未廢二

乘. 則始行菩薩猶未精識權實. 又猶有□遑

之望. 則心佛之心不決定. 約此一邊則有心

佛遠也. 施功不已者聞法華經生聞慧也. 轉

見濕土者於此經生思慧也. 遂漸至泥者於

此經生修慧也. 其心決定知水必近者. 旣生

三慧知佛性水必定近也. 問法華論何故水

譬佛性耶. 答正言水隱地下如佛性之不顯.

故水譬佛性也. 竺道生及注法華經云. 此對

小乘敎心佛故知去佛遠. 就法華敎心佛故

去佛近也. 二者就法華經自明近遠. 若[&FFFF]#法

華未生三慧則去佛爲遠. 若生三慧此則爲

近也. 問何故就法華敎論近遠耶. 答但明一

高原心水有近遠. 只是一法華敎心佛有近

遠也. 高原者譬法華敎也. 法華敎於二乘爲

經數: 一七二一

經名: 法華義疏卷第九

頁數: 五八七

上              欄

難信. 故稱高原. 又取佛道難得爲譬. 所以言

於高原心水也. 穿鑿心之者謂書寫受持如

穿鑿也. 猶見乾土去水尙遠者未生三慧故

去佛遠也. 施功不已者. 讀誦解釋如說修行

深心法華發生三慧故去水近也. 菩薩亦復

如是下第三合譬. 亦得就二義釋之. 一者未

聞法華不生三慧故去佛遠. 若聞法華發生

三慧去佛則近. 二者雖聞法華未生聞慧猶

名未聞故去佛遠. 若聞法華發生三慧故去

佛近也. 所以者何下第四解釋也. 三菩提皆

屬此經者. 此經明三佛菩提故三佛菩提皆

屬此經. 又三佛菩提皆從此經出故皆屬此

經也. 此經開方便門示眞實相者. 開二種方

便示二種眞實. 昔不言二種是方便故名方

便門閉. 方便門閉則不得示兩種眞實. 今說

二種是方便則方便門開. 方便門開故得示

二種是眞實也. 是法華經藏深固幽遠無人

能到者. 二權二實蘊在此經名之爲藏. 淵淵

難測爲深. 古今不改爲固也. 心之[&FFFF]#然爲幽.

探□所不及爲遠. 十住未明名無人能到也.

今佛敎化者爲釋疑. 疑者云若無人能到衆

生云何得解. 是故釋云爲敎化菩薩故開示

之令得信解也. 藥王若有菩薩下第五寄得

失以稱歎也. 驚疑怖畏者. 非處生懼爲驚. 以

一往聞無三乖其本情爲驚. □是佛說耶故

疑. 若無三卽謂謗法故怖. 一向不敢決爲畏.

心有所懼名怖. 畏者面怖也. 菩薩名新學二

乘稱增上慢者. 聲聞謂已滿足是故名增上

慢. 菩薩直已昔不聞今忽聞之不謂已足是

中                      欄

故稱新. 又有此文來者. 未來有如此相者[&FFFF]#

爲說法華經. 當爲說三乘敎也. 藥王若有善

男子下第二示弘經方法. 文有四句. 一者請

說方. 是善男子下示說方. 如來室者下釋說

方. 安住是中下結說方. 慈悲有覆蔭之功. 喩

之如室. 忍辱止於瞋□惡容. 如衣之Ｃ醜. 空

是安神之所. 如坐是安身之處. 此之三門卽

是次第. 大悲拔苦大慈與樂. 蓋是種覺之洪

基弘道之本意. 欲說妙法宜前建此心. 是故

第一明入如來室. 此誡菩薩[&FFFF]#爲利養名聞

勢力徒衆. 但起慈悲心爲物說法也. 旣於惡

世欲弘善道必多留難. 宜應忍之. 故次明著

忍辱衣. 慈悲外蔭和忍內安. 若無空觀虛明

則二行不成無申悟物. 是故次說畢竟空坐

也. 不懈怠說法者. 上謂意業今身口業也. 問

淨名經云. 慈悲心爲女. 畢竟空寂爲舍. 四禪

爲床坐. 與今何故不同. 答二經各有一義. 彼

明慈悲有養育之能化適之用故喩之如女.

今取其拔苦與樂之功在蔭蓋故譬之如舍.

彼明畢竟空1至虛無累能障非法風雨故喩

之如舍. 今明重玄憺□可以栖臥於神故目

之爲坐也. 藥王我於餘國下第三明利益. 以

識所弘之敎復達弘敎之方便感嘉瑞. 則是

利益. 所以擧靈瑞者. 奬勸弘經人故也. 凡有

四事. 一遣化衆. 二遣實衆. 三見佛身. 四還得

憶法. 遣化衆者. 供養法師故. 引導實人故. 權

護法師故. 遣實衆者亦具三義. 復令實衆得

利益故. 時時見佛身者. 弘經之人若常在正

觀則常見佛身. 故華嚴云. 一切法不生一切

下              欄

法不滅. 若能如是解諸佛常現前. 但行人不

能常在正觀故. 時時得見佛身. 偈爲三. 初一

行總標奬勸. 第二十五行半偈正頌長行. 第

三兩偈結歎說法之人. 就第二中頌上長行

三段卽爲三. 初四行頌歎法. 上歎法有五. 今

但頌第四寄行稱歎. 上長行寄行歎有四. 法

譬合釋. 今但頌譬合二事也. 決了聲聞法者.

昔未開權顯實則未知聲聞非是究竟. 今開

權顯實定知聲聞非是至極乃是入大乘之方

便耳. 言經王者. 此經於今昔權實開合自在

故稱爲王. 又獨一無二亦是王義也. 若人說

此經下第二四行半頌弘經方法. 若我滅度

後下七偈頌第三感於靈瑞. 上文有四. 今開

爲五但不次第. 初三行頌第一遣化衆. 次一

行半頌第三見佛身. 次半行頌第四還得憶

法. 次一行重頌第三得見佛身. 次一行頌第

二遣實衆也

見實塔品第十一

釋此品不同凡有三說. 第一河西道朗等云.

從此文去是第二大段明一乘果. 次光宅法

師云. 此品猶屬前章. 爲證上所說不虛故來.

次印法師明. 此品具兼二義. 一者證上所說

不虛. 二爲開後壽量之義. 今同第三證前開

後. 而以開後爲正. 所言證前者. 證上開權顯

實不虛義也. 所以須證者. 一爲斷疑心. 衆中

猶有疑心. 如聞大通智勝佛說時亦有生疑

者. 是故今須證說斷彼疑心. 二者爲已信之

人增長善根令不退轉. 如華嚴中七處八會

說法旣竟十方菩薩來爲作證. 彼以菩薩說

經數: 一七二一

經名: 法華義疏卷第九

頁數: 五八八

上              欄

故菩薩來證. 今以佛說故佛來證也. 言開後

者. 此經初後二分略有十事不同. 一者化主

不同. 說初分經但以釋迦一佛爲化主. 說後

分經則有多佛. 謂十方分身及過去多寶. 所

以然者. 說初分經但明所乘之法未論能乘

之人. 故不須多佛. 說後分經正論能乘之人.

故須明多佛. 集十方分身欲顯本一[&FFFF]#多. 開

於寶塔示眞實應滅. 是故初分經但明一佛.

後分經辨多佛也. 二者說處淨穢異. 說初分

經在穢土中. 明後分經居淨土中說. 故法華

論云. 示現國土無上故現多寶塔. 所以然者.

說初分經未集分身故不變淨. 說後分經普

集分身所以變淨. 又說前分經雖開乘權乘

實猶覆身權身實. 衆生心垢一半猶自未淨

故土猶穢也. 至後分經俱弊二權雙開兩實.

則心垢悉除故國土淸淨也. 三者說處空有

異. 說初分經在於靈山有處. 說後分經能化

所化□昇虛空. 所以然者. 說初分經寶塔未

現故在地說法. 後分經寶塔昇空故處空說

法. 又說初分經未辨佛身無生滅. 由明有生

滅故在有處. 說後分經顯法身如虛空. 方便

有生滅故昇空說法也. 四者徒衆異. 說初分

經菩薩衆少. 說後分經受道衆多. 所以然者.

說初分經但爲三根聲聞未正爲菩薩. 故菩

薩衆少. 說後分經欲顯釋迦成佛已久. 故明

涌出菩薩衆多顯釋迦成佛已久. 又明法身

果德令菩薩修習取證. 故辨菩薩衆多. 又說

初分經有三乘雜衆. 說後分經但有菩薩衆.

所以然者. 說初分經正會三歸一故列三乘

中              欄

衆. 說後分經會三已竟故但令菩薩修因證

於佛果. 故但有菩薩衆也. 五者時節異. 說初

分經時節卽短. 說後分經時節卽長. 所以然

者. 說初分經未明涌出菩薩問訊於佛故時

節卽短. 後分經明涌出衆多故問訊時久. 又

明問訊時久顯涌出衆多. 以涌出衆多顯釋

迦成佛來久. 初分未辨斯義故不辨時長也.

六者請主異. 說初分經聲聞爲請主. 說初分

經彌勒爲請主. 所以然者. 說乘權乘實正會

三歸一. 令聲聞人□小入大. 故聲聞爲請主.

說後分經明身權身實. 使窮學菩薩得證如

來無生法身. 故彌勒爲請主也. 七者說法異.

上說所乘之法今說能乘之人. 說所乘之法

但明釋迦一期始終敎門. 說法則略. 能乘之

人自從過去得道之初乃至窮未來劫一切諸

敎故說法則廣. 八者利益異. 說乘權乘實但

令聲聞□小趣大入於十信. 謂淺益也. 又得

益則少. 說身權身實令無數菩薩得十二種

甚深之利. 又得益則多. 所以然者. 說初分經

但開乘權乘實猶覆身權身實. 故利益則少.

說後分經俱廢二權雙顯兩實. 故敎不纖隱

理無女□. 故應得道者皆□領悟. 是故得益

者多也. 九者瑞相異. 是前分略明三瑞. 但至

萬八千土. 後分廣明八瑞. 現瑞處廣. 一一方

四百萬億那由他國. 十者功德異. 前略歎持

經之善. 後廣辨格量之福也. 言見寶塔品者

凡有二義. 一者據事而言. 寶塔從地涌出大

衆[&FFFF]#見. 因事立名. 一者寶塔涌現顯法身無

生滅方便有生滅. 欲令大衆因此悟解. 故稱

下              欄

見寶塔. 品開五段. 第一明寶塔涌現. 第二釋

現塔意. 第三次明開塔. 第四二佛分座共坐.

第五命覓持經之人. 此五卽是次第. 初文大

明形聲二事. 細分十句不同. 一者明寶塔出

時. 二明寶塔現方. 三辨名字. 四明形量. 五明

出處. 六辨住空. 七明莊嚴. 八明至處. 九[&FFFF]#供

養. 十明出聲也. 爾時者明塔現時也. 有人言.

寶塔來意爲欲證經. 非今始涌出. 應在廣說

之前. 何以知然. 前放光動地召集有緣. 若當

一人不集. 衆生受道緣則不具. 是以得知應

在略說之後廣說之前三請中央. 乃至普賢

妙音亦□前來. 以略說一周如來則止. 若列

其事則隔絶經文義勢不次. 是故待□請廣

說. 乃至流通竟方得列之. 今請此事難知. 若

在前列則有二過. 一者夫論證說要待說經

竟. 是故華嚴及普賢觀等經皆在後證說. 若

在前者不成證義. 二者寶塔涌現爲開身權

身實. 前但辨乘權乘實故不應涌現. 故知在

後出也. 設令前出亦未得發聲印證. 以未說

法華平等大慧. 何由得唱如是之言耶. 又依

普賢觀亦最後出. 爲證行者罪滅故來. 則知

證說不在初也. 今言爾時者. 一開法身時. 二

證說時也. 佛前者第二明塔現方. 欲證佛說

故現佛前. 欲開佛二身故在佛前也. 有七寶

塔者第三列塔名字. 所以明塔涌現者凡有

三義. 一者依法華論云. 所以1明塔者示現如

來舍利住持故. 二者多寶誓願爲證說不虛.

三者小乘之流謂佛畢竟無常. 是故起塔. 今

塔涌現佛遂不滅. 則知生滅是方便不生滅

經數: 一七二一

經名: 法華義疏卷第九

頁數: 五八九

上              欄

爲眞實. 爲此因緣故明現塔. 餘經但辨證說

不虛. 不欲開身權身實. 故不以塔爲證也. 問

何故十方分身佛集但有一塔現之. 答法華

論云. 存略故也. 略者多寶如來身一體示現

攝取一切佛法身故也. 高五百下第四[&FFFF]#塔

形量. 五百表法身無生滅. 二百五十表應[&FFFF]#

有生滅. 以實勝權故相□一倍. 從地涌出下

第五明塔出處. 昔以權覆實故權敎如地. 今

廢權顯實如從地涌出. 又昔執[&FFFF]#迷本. 以迷

執爲地. 此執將傾故如地裂塔現也. 住在空

中者第九住處. 明佛法身住於實相虛空. 如

普賢觀經云法身住常寂光土也. 種種寶物

下第七明塔莊嚴. 表法身衆德所成也. 五千

欄楯譬總持衆多. 龕室千萬謂種種法門度

人無量也. 無數幢幡謂六神通也. 垂寶瓔珞

四攝法也. 寶鈴萬億四辨八音也. 四面出香

者戒香普1勳四生也. 其諸幡蓋七寶合成者.

明一一諸德皆爲衆德所成也. 高至四天王

宮者第八明塔至處. 舊云表說四諦理盡也.

三十三天下第九明供養塔. 表三十心十地

內外凡聖等崇仰法身也. 爾時寶塔下第十

明出聲. 向現靈塔容謂意識不存. 今大音旣

發者則知法身不滅也. 又欲證上所說不虛

故發聲也. 平等大慧者. 如來之慧不一不三

絶緣絶觀離一切高下取捨斷常諸邊. 故云

平等. 此是體平等也. 而說因果權實皆是法

華妙用. 諸用之中正明果用. 唯有一果故果

慧平等. 所以然者. 題稱妙法. 唯佛果爲妙因

行未妙. 故正以果慧爲平等大慧也. 因中隨

中                      欄

分有妙亦隨分有平等也. 再稱如是者明開

權顯實二事俱不虛也. 爾時四衆下第二明

現塔意. 又開兩別. 初疑問次佛答. 疑問爲二.

初大衆疑二大樂說問. 大衆有二疑. 一疑有

塔二疑出聲. 問亦二也. 文處易知. 爾時佛告

下第二答. 就文爲三. 一明多寶因中誓願時

以□其二問. 二從彼佛成道滅度時下卽顯

有塔因緣□其二問. 第三從今多寶下明今

日涌現時正答其二問也. 佛答云多寶有大

誓願乃至爲證明者. 釋論第七卷云. 解請佛

云. 諸佛無人請者便入涅槃. 如法華經中多

寶世尊無人請故便入涅槃後化佛身及七寶

塔證說法華一時出現. 亦如須扇多佛弟子

本行未熟便捨入涅槃留化佛一劫以度衆

生. 相傳云. 多寶成道時無大機感不得說此

經而取滅度故說此經處皆出證明. 釋論對

此意也. 而經云菩薩時有誓願者. 無妨因地

緣事發願. 或一化衆生無大機不聞此經故

發斯願. 則因果及經論俱不相違具二義也.

是時大樂說下第三次明開塔. 所以須開塔

者. 向雖親承音旨. 未若[&FFFF]#形生信. 故須開塔

現形成信彌篤. 則是開方便門示法身眞實.

就文爲二. 第一普集分身爲開塔之緣. 第二

正明開塔. 所以普集分身者. 欲辨本一[&FFFF]#多

也. 所以然者. 釋迦與諸佛互指爲分身. 卽知

彼此皆非實佛. 別有統一之本爲妙極法身

故垂淨穢等[&FFFF]#. 則知法身不二[&FFFF]#身不一也.

問釋迦何故指淨土佛爲分身耶. 答淨土佛

妙尙是應而非眞. 則顯釋迦穢身彌是[&FFFF]#而

下              欄

非本. 所以俱集淨土分身之佛有其深旨也.

問何以得知二佛俱非眞實以顯法身非淨非

穢虛空之身乃爲眞佛耶. 答叡師傳羅什解

云. 分身明其不實. 則知二佛非眞. 不二爲實.

又理數應爾. 但應直開寶塔. 何因普集分身.

故知託多寶之願欲顯不二之本不一之[&FFFF]#.

所以集分身耳. 法華論云. 示現無量佛者示

現彼此佛所作業無差別. 故說集分身佛. 又

開爲二. 初明集分身佛之緣. 二正明分身佛

集. 二章各四. 初四者. 一者神力發引令大樂

說. 二佛答. 三重問. 四如來放光召集也. 初

以神力故問者. 將說法身大事故受大樂說

之名. 及以神力加之然後問也. 佛告下第二

佛答也. 大樂說白佛下第三重請. 前欲見多

寶卽欲識法身無生滅應身有生滅也. 今欲

見分身佛者欲了本一[&FFFF]#多故也. 本[&FFFF]#之義

無窮略而論之. 不出法身無生滅應身有生

滅及本一[&FFFF]#多. 故此品始末但顯斯義. 爾

時佛放白女一光下第四正明召集分身. 前

四章是皆遠緣由. 今是近緣由也. 就文亦四.

一者放光遍照十方. 二者[&FFFF]#十方諸佛來意.

三者變穢爲淨. 四者十方佛開寶塔. 初文

有二. 前明光照一方. 次例餘九方. 所以放白

女光者. 上顯乘權乘實今顯身權身實. 昔二

權覆兩實喩同垢暗. 今俱廢二權雙開兩實.

義旣明顯故以白女表之. 故但放白女光也.

上明所乘之法不二. 今辨能乘法身唯一. 故

但放一光. 法與人俱是中道故俱放眉間光

也. 旣是中道卽俱妙故有妙法妙人也. 次例

經數: 一七二一

經名: 法華義疏卷第九

頁數: 五九○

上              欄

餘九方如文. 爾時十方諸佛下第二明十方

佛欲來之意. 而言欲見釋迦及多寶者. 由十

方佛集得開二義. 一開釋迦本一[&FFFF]#多. 二開

多寶眞常應滅. 時娑婆世界下第三明變淨.

所以變淨者. 此是世界悉檀. 爲待賓故莊嚴

土也. 釋論第十卷云. 如人請貴客則莊嚴處

所. 家主則莊嚴一家. 國主則莊嚴一國. 轉輪

聖王則莊嚴四天下. 梵王則莊嚴三千土. 佛

是法王則莊嚴十方也. 二者表衆生執[&FFFF]#迷本

之心應淨故明土淨. 三者欲以依果顯於正

果. 諸佛依果本是穢土今還淸淨. 則知穢是

權土淨是實土. 欲顯正果生滅是權身不生

滅是實身也. 法華論云. 云現一切佛土淸淨

者. 示現出世間無漏善根所生也. 非世間有

漏善根所生. 問何故三變土耶. 答若一變者

時衆則不覺土曠佛多. 今欲顯土曠佛多令

起信敬故三變也. 二欲表三根之穢而得淨

悟也. 又表三乘之穢皆除顯一乘之淨如淨

土也. 又表彼此無量土同爲一佛土彼此無

量身同一法身也. 問亦得分身佛表三乘爲

一乘不. 答亦得也. 本是一佛分爲多佛. 本是

一乘開爲三乘. 今旣集分身之佛皆是一佛.

亦會三乘以歸一乘也. 就文明三變土卽爲

三別. 初文爲二. 一明變土二辨佛集也. 無大

海山林者. 欲辨同成一法座客受佛菩薩也.

法華論云. 所以無穢者. 示現一切佛國土平

等淸淨故. 言多寶者示現一切佛土同體實

性故. 十地論云. 一佛土攝一切佛土者. 以諸

佛土同體故也. 移諸天人者無緣衆生不得

中              欄

聞也. 是時諸佛各將一大菩薩者第二明佛

集. 但將一菩薩來者凡有二義. 一法身之果

無二. 法身之因亦一也. 又將一侍者來. 爲欲

遣信開塔之用. 卽表諸佛雲集欲開一法身

用. 故但將一人來也. 各到寶樹下者欲樹立

法身義也. 皆坐師子座者. 今顯法身不畏衆

生起於疑怖. 同上今我喜無畏也. 次兩變土

如文易知. 爾時東方下第四十方佛集欲同

開塔也. 就文爲二. 初說結佛集. 次諸佛欲同

開塔也. 是時諸佛下第二文也. 彼某申佛與

欲開此塔者. 此明諸佛同欲開寶塔現多寶

身示於大衆令知法身不滅. 不必如僧中□

磨與欲也. 又大集經二十一卷云. 南方金剛

藏佛答彼菩薩云. 北方釋迦牟尼欲爲大衆

說法. 爲破大慢遣使從我索. 欲我今與之. 次

西方東方皆亦爾. 似僧事與欲. 十方佛雖各

爲化主. 一時共爲佛事. 亦得少分同僧. 但不

□爾故異僧事也. 爾時釋迦牟尼佛見所分

身下第二正明開塔. 就文爲四. 一釋迦昇空.

二大衆起立. 三正明開塔. 四大衆[&FFFF]#見[&FFFF]#歎

供養. 初二如文也. 於是釋迦以右指者第三

正明開塔. 右指謂手之便卽是方便智用. 說

敎化物事便. 華嚴法界品云. 安住長者開□

檀塔見過去佛皆不滅度. 卽是顯法身無生

滅也. 法華論云. 破三種無煩惱人染慢[&FFFF]#倒.

一者信種種乘. 二者信世間涅槃異. 三者信

彼此身異. 爲對此三種染故說三種平等. 一

者乘平等. 與聲聞授記唯有大乘無二乘故.

二者世間涅槃平等. 以多寶如來入於涅槃

下              欄

世間涅槃彼此平等無差別故. 三者身平等.

多寶如來已入涅槃復示現身. 自身他身法

身平等無差別故也. 爾時四衆下第四大衆

[&FFFF]#見稱歎供養也. 爾時多寶佛下第四明二

佛共坐. 就文又四. 一多寶要釋迦就坐. 二釋

迦坐其半座. 三大衆[&FFFF]#見念欲昇空. 第四釋

迦接在虛空. 此四文處易知. 所以二佛同坐

者. 正欲以多寶顯釋迦也. 多寶滅旣不滅不

滅示滅. 釋迦雙林唱滅義亦同然. 又多寶滅

旣不滅不滅示滅. 卽顯釋迦不生而生生而

幾生. 以多寶出現欲顯釋迦實無生滅方便

生滅. 故要釋迦共坐也. 所以多寶欲顯釋迦

者. 正爲[&FFFF]#釋迦敎人執釋迦實有生滅故. 擧

多寶以顯釋迦. 破執釋迦生滅病也. 分身佛

亦爾. 以[&FFFF]#釋迦敎人正謂釋迦是實佛故. 集

分身以顯釋迦. 明淨土佛尙是[&FFFF]#而非本則

知釋迦是應而非眞. 法祭論云. 二佛共坐者

爲顯化佛報佛法佛皆爲成大事故也. 此欲

明諸佛同心共顯大事故共坐也. 大事卽是

法身. 以大音聲下第五命覓弘經人. 就文爲

二. 一者長行二者偈頌. 偈文爲二. 一者頌諸

佛來意. 二頌命覓弘經人. 以頌諸佛來意

有二種義. 一者時衆雖[&FFFF]#多寶涌現分身佛

集□未達來意. 故今釋之. 二者將欲命覓弘

經人故. 前[&FFFF]#二佛來意以高勵下. 釋成命持

經意. 初文爲二. 一釋多璣來意. 二釋分身集

意. 二佛各爲三義故來. 釋多寶來意有三. 初

一行半以高勵下故來. 次一行偈顯法難遇

故來. 次一行偈擧佛本願故來. 釋成上二義.